ՀԱՎԵԼՎԱԾ

Եվրասիական տնտեսական հանձնաժողովի կոլեգիայի  
2016 թվականի հուլիսի 5-ի   
թիվ 79 որոշման

ՓՈՓՈԽՈՒԹՅՈՒՆՆԵՐ

**«Տարանցման հայտարարագրի լրացման կարգի մասին»   
հրահանգում կատարվող**

1. 53-րդ վանդակի լրացման կանոնների 14-րդ կետում՝

առաջին պարբերությունը (աղյուսակից հետո) լրացնել «, բացառությամբ այն դեպքերի, երբ ապրանքների առաքման վայր են հանդիսանում լիազորված տնտեսական օպերատորի շինությունները, բաց հրապարակները և այլ տարածքներ» բառերով.

լրացնել հետևյալ բովանդակությամբ պարբերությամբ՝

«Այն դեպքում, երբ ապրանքների առաքման վայր են հանդիսանում լիազորված տնտեսական օպերատորի շինությունները, բաց հրապարակները և այլ տարածքներ՝ ի հավելումն նշանակման մաքսային մարմնի ծածկագրի ու անվանման, «/» բաժանման նշանով նշվում է այն մաքսային հսկողության գոտու գրանցման համարը, որը տեղակայված է լիազորված տնտեսական օպերատորի շինություններում, բաց հրապարակներում և այլ տարածքներում և որը կհանդիսանա ապրանքների առաքման վայր, իսկ այն դեպքում, երբ Միության անդամ պետությունում մաքսային հսկողության գոտիները չեն հաշվառվում գրանցման համարների տրմամբ՝ լիազորված տնտեսական օպերատորների ռեեստրում ընդգրկվելու մասին վկայականի համարը և լիազորված տնտեսական օպերատորի այն շինությունների, բաց հրապարակների և այլ տարածքների փոստային հասցեն (առանց փոստային ինդեքսը նշելու), որոնք կհանդիսանան ապրանքների առաքման վայր:»:

2. «D» վանդակի լրացման կանոնների 16-րդ կետի հինգերորդ պարբերությունում (աղյուսակից հետո)՝

«բաժանիչ» բառը փոխարինել «բաժանման նշան» բառերով.

լրացնել հետևյալ բովանդակությամբ նախադասությամբ՝ «Այն դեպքում, երբ ապրանքների առաքման վայր են հանդիսանում լիազորված տնտեսական օպերատորի շինությունները, բաց հրապարակները և այլ տարածքներ, ի հավելումն նշանակման մաքսային մարմնի ծածկագրի, անվանման և գտնվելու վայրի, «/» բաժանման նշանով նշվում է այն մաքսային հսկողության գոտու գրանցման համարը, որը տեղակայված է լիազորված տնտեսական օպերատորի շինություններում, բաց հրապարակներում և այլ տարածքներում և որը կհանդիսանա ապրանքների առաքման վայր, իսկ այն դեպքում, երբ Միության անդամ պետությունում մաքսային հսկողության գոտիները չեն հաշվառվում գրանցման համարների տրմամբ՝ լիազորված տնտեսական օպերատորների ռեեստրում ընդգրկվելու մասին վկայականի համարը և լիազորված տնտեսական օպերատորի այն շինությունների, բաց հրապարակների և այլ տարածքների փոստային հասցեն (առանց փոստային ինդեքսը նշելու), որոնք կհանդիսանան ապրանքների առաքման վայր:»:

——————————